അങ്കമാലിയില് പട്ടാപ്പകല് ഗുണ്ടാ ആക്രമണം നടുറോഡില് യുവാവിനെ വെട്ടി വീഴ്ത്തി അങ്കമാലി കാഞ്ഞൂരില് പട്ടാപ്പകല് ഗുണ്ടാ ആക്രമണം. യുവാവിനെ ബൈക്കിലെത്തിയ രണ്ടംഗ സംഘം നടുറോട്ടില് വെട്ടി വീഴ്ത്തി. കാഞ്ഞൂര് സ്വദേശി റെജിക്കാണ് വെട്ടേറ്റത്. സംഭവത്തിന് പിന്നാലെ ഓടി രക്ഷപെട്ട പ്രതികള്ക്കായി പൊലീസ് അന്വേഷണം ഊര്ജിതമാക്കി. angamaly goonda attack കാഞ്ഞൂര് പുതിയേടത്തു രാവിലെ പതിനൊന്നു മണിയോടെയാണ് സംഭവം. പുതിയേടം തിരുനാരായണപുരം സ്വദേശി റെജിയെ ബൈക്കില് എത്തിയ രണ്ടംഗ സംഘം നടുറോട്ടില് വെട്ടി വീഴ്ത്തുകയായിരുന്നു. ബൈക്കില് നിന്ന് തെറിച്ചുവീണ റെജിയെ അക്രമികള് തുരുതുരാ വെട്ടി. നാട്ടുകാര് ഓടിയെത്തിയതോടെ ഗുണ്ടാ സംഘം സ്ഥലത്തു നിന്ന് ബൈക്കില് രക്ഷപെട്ടു. Read Also : കനത്ത മഴ അങ്കമാലിയില് നിര്മാണത്തിലിരുന്ന വീട് തകര്ന്നു ഗുരുതരമായി പരുക്കേറ്റ റെജിയെ അങ്കമാലി ലിറ്റില് ഫ്ളവര് ആശുപത്രിയില് പ്രവേശിപ്പിച്ചിരിക്കുകയാണ്. റോഡരുകിലെ സിസിടിവി ക്യാമറയില് ആക്രമണത്തിന്റെ ദൃശ്യം പതിഞ്ഞിട്ടുണ്ടെന്നും പ്രതികളെ ഉടന് പിടികൂടുമെന്നും പോലീസ് അറിയിച്ചു. പ്രദേശത്തു പോലീസ് കാവല് ഏര്പ്പെടുത്തിയിട്ടുണ്ട്. പരിക്കേറ്റ റെജിയുടെ പേരില് നിരവധി കേസുകള് നിലവിലുള്ളതായും ആക്രമണത്തിന് പിന്നില് മുന് വൈരാഗ്യമെന്നും പൊലീസ് പറയുന്നു. Story Highlights : angamaly goonda attack